open-index/open-wikipedia-markdown huggingface dataset:
קבאטיה

**קבאטיה** (בערבית: **قباطية**) היא עיר פלסטינית בצפון השומרון, כ־7 ק"מ מדרום לג'נין, ובגובה של כ־300 מטר מעל פני הים. היא נמצאת מדרום-מזרח לעמק דותן, על כביש 588 המוביל ממנו לעבר טובאס ובקעת הירדן. בשנת 1967 נפקדו בכפר 6,055 תושבים, וב־2021 הוערך מספרם בכ־26,306.

בעיר פועלות מחצבות המספקות אבן לבנייה.

## היסטוריה
בסקר הר מנשה נמצאו בתל העתיק של הכפר, המצוי בחלק המערבי של העיר, בתים אשר מקורם ב"גרעין" העתיק של הכפר מתקופת ימי הביניים, הבנויים על שרידים קדומים יותר. על המורדות פזורה כמות גדולה של חלקי קרמיקה - רובה מימי הביניים עד התקופה המודרנית. לפי נתוני הסקר, הגאוגרף המוסלמי מוסר כי בשנת 1596 היו במקום "89 בתי אב מוסלמים ו־18 רווקים". רוב התושבים הגיעו לכפר במאה ה־19 בעקבות מלחמות שבטים.

ביוני 1936 הטילו השלטונות על הכפר קנס של 150 לא"י בגלל ניתוק קווי הטלפון. במרץ 1942 הוטל קנס קיבוצי על הכפר בגלל גדיעת עצים של אחד התושבים.

באוגוסט 1977 פיזר המושל הצבאי את מועצת עיריית קבאטיה, במטרה להרגיע עימות בין שתי חמולות בעיר.

באינתיפאדה הראשונה הייתה קבאטיה מרכז של פעילות אלימה נגד צה"ל. מאות מתושביה נעצרו וכמה עשרות נהרגו. ב־24 בפברואר 1988, נרצח אדם שנחשד כמשתף פעולה עם השלטון הישראלי בידי המון פלסטיני, וגופתו הוצתה ונתלתה במרכז הכפר. בעקבות הלינץ' הוטל סגר על הכפר ובוצעו בו מעצרים רבים. במאי 1988 נפתח משפטם של 95 מתושבי קבאטיה שהואשמו במעורבות בלינץ'. חלק מהנאשמים שוחררו על ידי השב"כ ומשפטם של השאר נמשך חודשים רבים. זרם החשמל נותק מהכפר והוא חודש רק בנובמבר 1988. בעקבות הלינץ' רצחו הפלסטינים סייענים פלסטינים נוספים של ישראל ותשתית המודיעין של צה"ל ביהודה ושומרון נפגעה קשות. ב-1992 פעלה מהעיר חוליית הפנתר השחור. 

גם באינתיפאדה השנייה נודעה העיר כאחד ממרכזי הטרור של יהודה ושומרון, אשר הוציאה פיגועים ומעשי רצח רבים כנגד חיילים ואזרחים.

בדצמבר 2025 נהרג נער פלסטיני בפשיטה של צה"ל בשכונת א-סבאענה ברובע המערבי של העיר. כמה ימים אחר כך אירע הפיגוע המשולב בעמק חרוד שאותו ביצע תושב העיר.

## קישורים חיצוניים

## הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים
רחוב 125

[250px|ממוזער|רחוב 125 - [בהלת קניות לפני חג המולד.]]
**רחוב 125** (באנגלית: **125th Street**) הוא רחוב דו סטרי החוצה ממזרח למערב את רובע מנהטן של העיר ניו יורק במדינת ניו יורק שבארצות הברית.

רוחבו של הרחוב 30 מטרים, והוא אחד הרחובות הראשיים של מנהטן, בהתאם לתוכנית חברי הוועדה (1811). הרחוב נחשב לרחוב הראשי של שכונת הארלם, ומכונה גם "שדרת מרטין לותר קינג".

## מהלך השדרה
חלק המערבי של השכונה עובר באלכסון דרך שכונת מנהטנוויל מכיוון צפון מערב (מהנרי האדסון פארקווי ורחוב 130) ועד שדרת מורנינגסייד. מערבית לשדרה עובר הרחוב לאורך ציר מזרח - מערב דרך הארלם ועד איסט ריבר ודרך FDR, שם מתחבר הרחוב עם גשר רוברט פ. קנדי.

שבר גאולוגי המכונה "שבר רחוב 125" (**125th Street Fault**) חוצה את הרחוב, ויוצר עמק עמוק מעליו עוברות השדרות ואף קו השדרה השביעית של הרכבת התחתית של ניו יורק עובר מעל גשר באזור זה.

ברחוב ממוקם תיאטרון אפולו וכן נמצא בו משרדו של נשיא ארצות הברית לשעבר ביל קלינטון.

## אזכורים תרבותיים
מפגש רחוב 125 עם שדרת לקסינגטון מוזכרם בשירם של מחתרת הקטיפה "I'm Waiting for the Man" מתוך האלבום "The Velvet Underground & Nico" כאתר מכירת סמים.

## קישורים חיצוניים

## הערות שוליים

קטגוריה:הארלם
125
נסים נסר

**נַסִים נסר** (בערבית: **نسيم نسر** או **نسيم نصر**; נולד ב-1968) הוא אזרח לבנוני-ישראלי, שנתפס והורשע בישראל בשנת 2002 באשמת ריגול לטובת חזבאללה.

## ביוגרפיה
נסר נולד בכפר באזוריה שבדרום לבנון, לאב מוסלמי שיעי ולאם יהודייה, ועל כן נחשב למוסלמי, לפי האסלאם, אך גם ליהודי, לפי ההלכה היהודית. עלה לישראל בשנת 1992, והתגורר בחולון, בעוד משפחתו נשארה בלבנון. בישראל נישא ונולדו לו שתי בנות.

בשנת 2002 נתפס והועמד לדין באשמת מסירת ידיעות לחזבאללה. נסר הודה במסגרת עסקת טיעון, והורשע במגע עם סוכן זר ובמסירת מידע לאויב במטרה לפגוע בביטחון המדינה. על פי כתב האישום, יצר קשר עם פעיל חזבאללה שגייס אותו, דרך קשר עם אחיו, המתגורר בלבנון. נסר העביר לחזבאללה מידע על אודות סיכולים ממוקדים, שמתכננת ישראל לבצע בלבנון ובשטחים, וצילם מתקני גז ותשתית בישראל.

ב-11 בדצמבר 2002 נגזר דינו ל-6 שנות מאסר. במהלך מאסרו, ויתר על אזרחותו הישראלית, בתקווה שייכלל בעסקת חילופי שבויים.

עם סיום תקופת מאסרו ב-27 באפריל 2008, הוצא נגדו צו גירוש מישראל, אך הוא המשיך להישאר במעצר מנהלי עד 1 ביוני 2008, אותו היום שבו גורש ללבנון. ישראל קיבלה מיד עם גרושו ללבנון ארון ובו חלקי גופות, של חיילים ישראליים שנהרגו במהלך מלחמת לבנון השנייה. על פי פרסומים לא רשמיים, שנפוצו בסוף מאי 2008, העברתו ללבנון היוותה חלק מעסקת חלופין גדולה יותר, בה שוחרר המחבל, סמיר קונטאר, תמורת החזרת גופותיהם של אלדד רגב ושל אהוד גולדווסר.

## קישורים חיצוניים
* דניאל סובלמן, ההוכחה להתקדמות במגעים עם חזבאללה, וואלה! חדשות, 20 בספטמבר 2004
* 
* 
* 
* 
* 
## הערות שוליים

קטגוריה:ישראלים שריגלו למען מדינה זרה
קטגוריה:מרגלים יהודים
קטגוריה:יהודים לבנונים
קטגוריה:עצירים מנהליים בישראל
קטגוריה:עולים בשנות ה-1990
קטגוריה:ישראלים שהורשעו במגע עם סוכן זר
קטגוריה:ישראלים שנולדו ב-1968
קטגוריה:לבנונים שנולדו ב-1968
ילדים בעולם

**ילדים בעולם** (באנגלית: **Big Blue Marble** - "גולה כחולה גדולה") היא סדרת טלוויזיה לילדים אמריקאית שהופקה בארצות הברית בין השנים 1974–1983. 

הסדרה עסקה בחוויותיהם וסיפורי חייהם של ילדים ממדינות שונות בעולם. במסגרת הסדרה נוהל מועדון של חברים לעט  שעודד קיום קשרים בין ילדים מלאומים ומגזעים שונים. הסדרה נודעה בשיר הפתיחה שלה. זכתה במספר פרסים ואף התארחה בישראל בשני פרקים שונים, בירושלים ובאחד הקיבוצים.  

מקור שמה של הסדרה נלקח מצילום כדור הארץ מבעד עיני צוות החללית אפולו 17, צילום המזכיר גולה כחולה גדולה. 

בישראל שודרה הסדרה לראשונה בשם "כדור כחול גדול" בשנות השבעים במסגרת שידורי אחר הצהריים של הערוץ הראשון (שידור הבכורה בישראל היה ב-20 בדצמבר 1974). 
הסדרה שודרה שוב במלואה בתחילת שנות השמונים בשם אחר: "ילדים בעולם", במסגרת רצועת תוכניות הילדים והנוער של הערוץ הראשון.

## קישורים חיצוניים

* 
* מדריך פרקי הסדרה, באתר coolvariety.com 

קטגוריה:סדרות טלוויזיה אמריקאיות לילדים
קטגוריה:זוכי פרס פיבודי
קטגוריה:הערוץ הראשון - תוכניות רכש
קטגוריה:זוכי אמי בשעות היום: תוכנית ילדים
קטגוריה:זוכי אמי בשעות היום: תוכניות: צילום
קטגוריה:סדרות טלוויזיה אמריקאיות שעלו לשידור בשנת 1974
ארנסט פלקזיג

**ארנסט פלקזיג** (בגרמנית: **Ernst Flechsig**) (5 באוקטובר 1852 - 11 באוקטובר 1890), שחמטאי גרמני.

פלקזיג חלק מקום שני בתחרות דיסלדורף 1876 (אליפות גרמניה העשירית, ניצח: וילפריד פאולסן), הגיע עשירי בתחרות לייפציג 1877 (ניצח: לואיס פאולסן) וחלק מקום 8–9 בתחרות לייפציג 1879 (ניצח: ברטולד אינגליש ).

פלקזיג סיים בתיקו דו-קרב עם פריץ רימן 5-5 בשנת 1885.

## קישורים חיצוניים

* מידע כללי

## הערות שוליים

קטגוריה:שחמטאים גרמנים
קטגוריה:גרמנים שנולדו ב-1852
קטגוריה:גרמנים שנפטרו ב-1890
סילת א-דהר

**סילת א-דהר** (בערבית: **سيلة الظهر**; תעתיק מדויק: **סילת אלט'הר**) הוא כפר פלסטיני בצפון השומרון, המשתייך לנפת ג'נין של הרשות הפלסטינית. הכפר שוכן על כביש שכם–דיר שרף–ג'נין – חלק מכביש 60, כביש האורך של השומרון. הכפר נמצא בק"מ ה-20 בכביש שכם–ג'נין (כביש 596), בגובה של כ-450 מטר מעל פני הים. בכפר הייתה תחנה של הרכבת שעברה במסילת השומרון – סעיף של מסילת הרכבת החיג'אזית מעפולה לשכם ולטולכרם, שכללה מנהרה מיוחדת שנחפרה למעבר הרכבת והקיימת עד היום, היא מנהרת רמין. מספר התושבים הוא 6,259 (2006).

## היסטוריה
### התקופה הרומית והביזנטית
בשנת 1949, מערת קבורה מהתקופה הרומית והביזנטית נחשפה בסמוך לסילת א-דהר ונחפרה בידי משלחת מבית הספר האמריקאי לחקר המזרח ומהסמינר התאולוגי של מק'קורמיק. במערה התגלו שלושה חדרים, בכל אחד מהם עשרה כוכים, וכן מגוון רחב של ממצאים. באתר התגלו גם מספר מנורות שמן שלפי מספר חוקרים, אופייניות לסגנון השומרוני. באתר ארכאולוגי סמוך, השוכן ברכס שמעל הכפר ונושא את אותו השם, נתגלו חרסים מהתקופה הביזנטית, חלקי פסיפס וכן גת לייצור יין.

יצחק בן-צבי ציין כי בימיו עדיין התגוררה בכפר משפחה ממוצא שומרוני, בשם בית דהר (תעתיק מדויק: ט'הר).

### ימי הביניים
חרסים שהתגלו במקומה הנוכחי של סילת א-דהר מעלים כי היישוב נוסד בתקופה המוסלמית המוקדמת (המאות ה-9 וה-10 לספירה).

בסקר הר מנשה הוערך כי ניתן לזהות את המבנה המבוצר בכפר עם Sileta אשר בשנת 1178 הוענק על ידי בלדווין הרביעי, מלך ירושלים להוספיטלרים. כמו כן, היישוב נזכר כבר בפסיפס כתובת רחוב כאחת העיירות היהודיות בתחום סבסטיה לעניין מצוות התלויות בארץ, ונקרא שם בשם "שילתה" (התוספת המודרנית "א-דהר" היא על שם השבט ששלט באזור, ונועדה להבחין את הכפר מכפר נוסף בשם "סילת" בשומרון, הלא הוא סילת אל-חארית'יה). היישוב נזכר בכתובת רחוב לצד העיירה "פנטקמוותא" (היא פנדקומיה של ימינו), מה שמחזק זיהוי זה.

### המאה ה-20
במרד הערבי הגדול היה הכפר בסיס חשוב לכנופיות הערביות. קרוב אליו, במערה ליד הכפר הערבי ג'בע נתפס השודד המפורסם "אבו ג'ילדה".

### המאה ה-21
באינתיפאדה ב-2001 התרחשו בכפר מספר פיגועי ירי, זריקת אבנים וחסימת ציר לישראלים. במסגרת תוכנית ההתנתקות פונו מסביבות הכפר ההתנחלויות שא-נור מצפונו וחומש מדרומו. השליטה הביטחונית באזור נשארה ביד ישראל.

## נבי לאווין
בסמוך לסילת א-דהר מצפון נמצאת חורבה בשם נבי לאווין (نبي لوين, "נבי לוין"), המכונה במקורות הצלבניים בשמות Loie או Loja. במרכז החורבה עומד קבר שייח'. החורבה כיום מעובדת לצורכי חקלאות, ונבנו עליה טרסות, בהן משובצות אבני בניין קדומות בשימוש משני. באתר נמצאו חרסים מתקופת הברזל II (ימי ממלכת ישראל), התקופה הפרסית, הרומית, הביזנטית, ימי הביניים ומן התקופה העות'מאנית. רוב הממצא במקום מתוארך לתקופה האחרונה. במאה ה-19, מסורת שומרונית תיארה את האתר כמקום קבורתו של לוי בן יעקב.

## קישורים חיצוניים

## הערות שוליים

קטגוריה:השומרון: יישובים
קטגוריה:נפת ג'נין
קטגוריה:הרשות הפלסטינית: יישובים
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים שומרוניים לשעבר
וילפריד פאולסן

**וילפריד פאולסן** (בגרמנית: **Wilfried Paulsen**; 31 ביולי 1828 - 6 בפברואר 1901), שחמטאי גרמני, אחיו הבכור של לואיס פאולסן.

## הישגים בולטים

פאולסן חלק מקום 3–5 בתחרות דיסלדורף 1862 (ניצח: מקס לנגה), הגיע למקום השני, לאחר מקס לנגה בתחרות דיסלדורף 1863, ניצח בתחרות קלן 1867, חלק מקום שלישי בתחרות אאכן 1868 (ניצח: מקס לנגה), הגיע למקום החמישי בתחרות ברמן 1869 (ניצח: אדולף אנדרסן), הגיע שישי בתחרות קרפלד 1871 (ניצח: לואיס פאולסן) וניצח בתחרות דיסלדורף 1876.

פאולסן חלק מקום 11 בתחרות לייפציג 1877 (ניצח: לואיס פאולסן), חלק מקום 5–6 (יחד עם אלכסנדר פריץ) בתחרות פרנקפורט 1878 (ניצח: לואיס פאולסן), הגיע למקום העשירי בתחרות לייפציג 1879 (ניצח: ברטולד אינגליש), הגיע למקום השישי בתחרות בראונשויג 1880 (ניצח: לואיס פאולסן), הגיע למקום ה-11 בתחרות ויסבאדן 1880 (ניצחו: ג'וזף הנרי בלקברן, ברטולד אינגליש ואדולף שוורץ).

פאולסן הגיע למקום ה-11 בתחרות ברלין 1881 (ניצח: ג'וזף הנרי בלקברן), הגיע למקום ה-15 בתחרות נירנברג 1883 (ניצח: שמעון אברמוביץ וינוור), חלק מקום 16–17 בתחרות המבורג 1885 (ניצח: איזידור גונסברג), חלק מקום 5–6 בתחרות לייפציג 1888 (ניצחו: קורט פון ברדלבן ופריץ רימן) וחלק מקום 16–17 בתחרות דרזדן 1892 (ניצח: זיגברט טאראש).

## ממשחקיו

### לבן: [[זיגברט טאראש]], [[קורט פון ברדלבן]], [[ארנולד שוטלנדר]], [[תיאודור פון שבה]]  שחור: [[ז'אק מיזס]], [[פריץ רימן]],  וילפריד פאולסן, [[הרמן פון גוטשאל]] לייפציג 1888
משחק זה היה משחק בהתייעצות, כאשר השחקנים שוחחו ביניהם מהו המסע המועדף בכל פעם. 

במשחק זה נעשה שימוש יפה בטורים הפתוחים, ב' ו-ג' ושתילת הצריח ב-ב-7. משחק שעיקרו באגף המלכה הניב רגלי מסוכן בצידו השני של הלוח ולבסוף הפרש השחור שמצא עצמו כלוא ב-ב8 והמלך השחור שאיננו מצליח להתמודד עם כל האיומים.

משחק בהתייעצות משנת 1888, יוטיוב

## קישורים חיצוניים

## הערות שוליים

קטגוריה:שחמטאים גרמנים
קטגוריה:גרמנים שנולדו ב-1828
קטגוריה:גרמנים שנפטרו ב-1901
ענבתא

**עַנַ֫בְּתַא** (בערבית: **عنبتا**) היא עיירה פלסטינית בהרי השומרון 9 ק"מ מזרחית לטולכרם.
## גאוגרפיה
בענבתא התגלו חרסים מהתקופה ההלניסטית, הרומית המוקדמת והמאוחרת, ומהתקופה הביזנטית.

במהלך התקופה הרומית והביזנטית, ענבתא היה ישוב שומרוני. מסורת שומרונית מקשרת את הכפר עם דוסיתאוס, מנהיג דתי שומרוני שככל הנראה היה פעיל במאה הראשונה לספירה. ההיסטוריון השומרוני בן המאה ה-14 אבו אל-פתח כתב כי דוסיתיאוס מת מרעב לאחר שהתחבא במערה ליד ענתבא וצם במאמץ להשיג חוכמה.

### העת החדשה
בשנת 1927 ידע הכפר סכסוכים עם כפרים שכנים, במסגרתם הושחתו 1,500 עצי זית של הכפר. לאור הסכסוכים הבלתי פוסקים שלחה משטרת המנדט לכפר באפריל 1928 כוח משטרה קבוע והטילה על הכפר תשלום של 70 לירות ארץ ישראליות לחודש עבור הוצאותיהם. בשנת 1934 פעל במקום מכונת קידוח בארות מים של ממשלת המנדט. בשיטפון שפקד את הכפר בפברואר 1935 נהרס גשר המוביל אל הכפר, נהרסו בתים בכפר ומספר תושבים נהרגו.

בכפר הייתה תחנה של הסעיף המערבי של מסילת השומרון, בקטע מסעודיה–טולכרם היציאה המזרחית של הכפר ליישובי השומרון, כולל ליישובים הפלסטיניים, עוברת דרך מחסום המאויש על ידי צה"ל. במחסום היו היתקלויות עם פלסטיניים אשר בכליהם נמצאו כלי נשק או חומר נפץ.

העיירה שוכנת על כביש הרוחב של השומרון, כביש 57, טולכרם–שכם ומספר תושביה 7,300 (2006). דרך זו שימשה גם כן כדרך מרכזית בתקופת המקרא ובתקופה הרומית–ביזנטית (דרך קיסריה–סבסטיה) בהיות קיסריה בירת הפרובינקיה. במלחמת ששת הימים כביש זה יחד עם כביש 55: קלקיליה–שכם היו צירי ההתקדמות לעבר כיבוש שכם – העיר המרכזית בשומרון. לאחר שענבתא נכנעה לצה"ל, מונה רענן לוריא, אז מפקד פלוגה בדרגת רב-סרן, למושל הצבאי שלה. כאשר הגיעה הוראה לגרש את תושבי העיירה אל מעבר לנהר הירדן, הוא סירב פקודה והגירוש נעשה בלעדיו. לאחר מספר ימים הוחזרו התושבים לבתיהם וצה"ל סייע לשקם בתים שנהרסו. על פי עדותו של רענן לוריא, עוזי נרקיס טען שהגירוש נעשה ביוזמה מקומית של זאב שחם מפקד חטיבה 5, שזכתה בגיבוי בשתיקה של עוזי נרקיס ומשה דיין. הגירוש בוטל לאחר מספר ימים לאחר שהתושבים ישבו על כביש קלקיליה–שכם ולא היה מה לעשות איתם.

כניסת ישראלים לעיירה, המצויה בשטח A, אסורה.

היישוב הישראלי הסמוך, ענב, קרוי על שם הכפר ענבתא.

## קישורים חיצוניים

* 
* 

## הערות שוליים

קטגוריה:נפת טולכרם
קטגוריה:הרשות הפלסטינית: יישובים
קטגוריה:יישובים שומרוניים לשעבר
רכיבי מדף

בתחומי החומרה והתוכנה, **רכיבי מדף** (באנגלית: **Commercial off-the-shelf**, נקרא גם בקיצור **COTS**) הם מוצרים או טכנולוגיה מוכנים לשימוש וזמינים לציבור הרחב.

המוטיבציה לשימוש ברכיבי מדף היא צמצום עלויות ומשך הפיתוח דרך האפשרות לקנות את המוצר ישירות ולא לפתח מוצר חדש לכל צורך שהוא. השימוש ברכיבי מדף החל להתפתח בשנות התשעים. חברות רבות מייצרות מוצרים הבנויים על קוד פתוח ועובדים על מוצרים שהם רכיבי מדף כדי לתת את הבסיס לקוד פתוח.

קטגוריה:חומרה
קטגוריה:תוכנה
קטגוריה:סוגי רכישה
גביע קוראץ'

**גביע קוראץ**' היה טורניר כדורסל אירופי מטעם פיב"א אירופה; השלישי בחשיבותו באירופה אחרי הסופרוליג וגביע ספורטה. הטורניר הוקם בשנת 1971 והתקיים עד לשנת 2002 אז אוחד עם גביע ספורטה לצ'מפיונס קאפ.

הטורניר נקרא על־שם הכדורסלן היוגוסלבי רדיבוי קוראץ', שנהרג בתאונת דרכים ליד סרייבו בשנת 1969.

## זוכות בגביע
ראשונת הזוכות בגביע הייתה לוקומוטיב זאגרב, ואחרונה - נאנסי. קאנטו האיטלקית זכתה בו ארבע פעמים, והיא שיאנית הזכיות; שלוש פעמים זכו בגביע פרטיזן בלגרד ולימוז', ושתי זכיות יש ליוגופלסטיקה ספליט, חובנטוד בדאלונה, אולימפיה מילאנו, וירטוס רומא וברצלונה.

## ישראליות בגביע
מעולם לא העפילה קבוצה ישראלית לגמר גביע קוראץ'. הפועל תל אביב הגיעה פעמיים, בשנים 1980 ו־1988, לחצי הגמר, ובשתיהן נוצחה על ידי ציבונה זאגרב. מכבי רמת גן הגיעה שלוש פעמים לשלב רבע הגמר בשנים 1984, 2001 ו-2002, ואילו הפועל רמת גן גבעתיים הגיעה לרבע הגמר פעם אחת, ב-1977.

## כל משחקי הגמר

## ראו גם
* יורוצ'לנג'
* גביע ספורטה

## קישורים חיצוניים
* 

*
קטגוריה:תחרויות כדורסל באירופה
קטגוריה:תחרויות כדורסל לא פעילות
הליגה הבלטית

**הליגה הבלטית** הייתה ליגת הכדורסל הבכירה במדינות הבלטיות שבצפון אירופה: אסטוניה, לטביה, ליטא, שוודיה, פינלנד, רוסיה, בלארוס וקזחסטן. ליגה זו הייתה ליגה אירופאית, שהתקיימה במקביל לליגות מקומיות בכל אחת מן המדינות, בדומה לתחרויות אירופאיות אחרות כמו היורוליג. התאחדות הליגה הבלטית חברה ביול"ב, וחברה מצביעה במועצת המנהלים של היורוליג. הליגה הייתה דומה במתכונתה לליגת הכדורסל האדריאטית. בסיום עונת 2017/2018, הודיעה ההתאחדות כי היא מקפיאה את פעילות הטורניר, שלא חזר מאז.

## היסטוריה

הליגה נוסדה בשנת 2004 כדי להוסיף עוד כמה חודשים לעונות הקצרות של הליגות האזוריות הקטנות של אסטוניה, לטביה וליטא. הליגה כוללת בתוכה בתחילה 22 קבוצות. בשנת 2007 הונהגה ליגת משנה לליגה הבלטית כאשר האחרונה בליגה הבלטית יורדת לליגה זו, והראשונה בליגת המשנה עולה לליגה הבלטית, בנוסף הוקם **גביע האתגר הבלטי**. הקבוצות החזקות והדומיננטיות ביותר במפעל זה היו הקבוצות הליטאיות שזכו ב-13 מתוך 14 העונות של הליגה כשהתקיימה, ובראשם הייתה ז'לגיריס קובנה שזכתה 5 פעמים במפעל. בסיום עונת 2017/2018, הודיעה ההתאחדות הבלטית כי היא מקפיאה את פעילות הטורניר, שלא חזר מאז.

### הרכב הליגה לפי מדינות בעונתה האחרונה (2017/2018)

* אסטוניה - 5 קבוצות
* לטביה - 4 קבוצות
* ליטא - 3 קבוצות
*בלארוס - נציגה אחת
* קזחסטן - נציגה אחת

## היסטוריית אלופות

## תארים לפי קבוצות

## תארים לפי מדינות

## קישורים חיצוניים
* 

בלטית
קטגוריה:המדינות הבלטיות
מאגר המים של טביליסי

**מאגר המים של טביליסי** (בגאורגית: **თბილისის წყალსაცავი**) הידוע גם בשם **הים של טביליסי** (თბილისის ზღვა) או **מאגר סָמגוֹרי** (სამგორის წყალსაცავი) הוא מאגר מים ברמת איורי  צפון-מזרחית לטביליסי גאורגיה.

המאגר נוצר מהימות המלוחות אוולאבָּרי  אילגוּניאני (ილგუნიანი) וקוּקי  שאוחדו בשנת 1953. המאגר רחב בחלקו הצפון-מערבי הוא רחב ובחלקו הדרום-מזרחי הוא צר. אורכו 8.75 ק"מ רוחבו המרבי הוא 1.85 ק"מ.

## קישורים חיצוניים

## הערות שוליים

קטגוריה:אגמי אגירה מלאכותיים
קטגוריה:טביליסי: גאוגרפיה
קטגוריה:גאורגיה: ימות ואגמים
קטגוריה:קווקז: ימות ואגמים
איג'יפטאייר

[שמאל|ממוזער|250px|[איירבוס A330|איירבוס A330-200 של החברה בצביעה הישנה]]
[שמאל|ממוזער|250px|[בואינג 777|בואינג 777-300ER של החברה]]
**איג'יפטאייר** (בערבית: **مصر للطيران** [תעתיק מדויק: **מצר ללטיראן**]; באנגלית **Egyptair**) היא חברת התעופה הלאומית של מצרים וחברת התעופה הגדולה במדינה. איג'יפטאייר הוקמה ב-7 ביוני 1932 בשם מִצְר אייר והחלה לפעול באופן רשמי ביולי 1933 בקו קהיר-אלכסנדריה. בשנת 1971 קיבלה החברה את שמה הנוכחי.

הלוגו של חברת התעופה הוא דמותו של הורוס, אל השמים במיתולוגיה המצרית העתיקה, אשר תואר בדרך כלל כבז או איש עם ראש של בז.

## תולדות החברה
החברה נוסדה ב-7 במאי 1932 והחלה את פעילותה באוגוסט 1933 בטיסות בקו קהיר-אלכסנדריה. היא הייתה החברה הבינלאומית הראשונה שנחתה בשדה התעופה וילהלמה.

חברת התעופה חגגה את שנתה ה-75 בשנת 2007, וב-11 ביולי 2008 היא הצטרפה לברית חברות התעופה סטאר אלייאנס. באותה הזדמנות החליפה החברה את סמלה וקבעה עיצוב חדש למטוסיה.

ב-19 במאי 2016 התרסק מטוס איירבוס A320 של החברה, שהיה בטיסה 804 מנמל התעופה שארל דה גול שבפריז אל נמל התעופה קהיר, לאחר כניסתו אל התחום האווירי של מצרים מעל הים התיכון.

ב-4 בנובמבר 2019 המזגה חברת הבת איג'יפטאייר אקספרס אל החברה, ומטוסיה נמכרו. מטוסי האיירבוס A220-300 שהיו ממוענים אל חברת הבת, נמסרו לאיג'יפטאייר.

## פעילות החברה בישראל

ב-3 באוקטובר 2021 ובמשך שנתיים עד לפרוץ מלחמת חרבות ברזל, איג'יפטאייר להפעיל טיסות מקהיר לתל אביב במקום אייר סיני.
החברה הפעילה 4 טיסות שבועיות בין נמל התעופה הבינלאומי של קהיר לנמל התעופה בן-גוריון, במטוסי איירבוס A220.

## צי המטוסים
צי המטוסים של החברה נכון לדצמבר 2020:

## חברות בת
* אייר סיני

## קישורים חיצוניים

* 

* 

## הערות שוליים

קטגוריה:חברות תעופה לאומיות
קטגוריה:חברות תעופה מצריות
קטגוריה:התאחדות חברות התעופה הערביות
קטגוריה:סטאר אלייאנס
רובע המדינה

[250px|ממוזער|שמאל|פרד מעביר סחורות במדינה שב[פאס, מרוקו]]
שמאל|ממוזער|250px|המדינה בסוסה
**רובע המדינה** (ערבית **المدينة العتيقة**, "אלמדינה אלעתיקה", מילולית: "העיר העתיקה") הוא רובע נפוץ בערי צפון אפריקה. המדינה בדרך כלל מוקפת חומה, ומכילה בתוכה סמטאות ומבוכים רבים. רובעי המדינה נבנו על ידי הערבים במאה ה-9. פירושה של המילה "מדינה" הוא פשוט "עיר" או "עיירה" בערבית המודרנית.

ברובע המדינה ישנם בדרך כלל מזרקות, ארמונות ומסגדים עתיקים. המונומנטים במדינה משומרים היטב משום חשיבותם התרבותית (וגם משום שהם מוקדי משיכה תירותיים).

בשל סמטאותיה הצרות, המדינה חופשית בדרך כלל מתנועת מכוניות, ובמקרים מסוימים אף מתנועות אופנועים או אופניים. הרחובות יכולים להיות באורך של פחות ממטר. במספר מדינות נעשה שימוש כדי להאט ולבלבל פולשים, בגלל רחובותיה הצרים והמפותלים.

## מדינות שהוכרו כאתרי מורשת עולמית
*  סוסה, תוניסיה
*  תוניס, תוניסיה
*  קירואן, תוניסיה
*  הקסבה באלג'יר, אלג'יריה
*  מקנס, מרוקו
*  אסואירה, מרוקו
*  מרקש, מרוקו
*  טטואן, מרוקו

## מדינות אחרות
*  קזבלנקה, מרוקו
*  צ'פצ'און, מרוקו
*  דקר, סנגל
*  חממת, תוניסיה
*  מהדיה, תוניסיה
*  מדינה, מלטה
*  טנג'יר, מרוקו
*  טוזור, תוניסיה
*  טריפולי, לוב
*  אלהמברה, ספרד
*  אזחרה, ספרד

## ראו גם
* קסבה
* קסר

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תכנון עירוני
קטגוריה:תרבות ערבית
קטגוריה:צפון אפריקה
קטגוריה:שכונות
התאחדות חברות התעופה הערביות

**התאחדות חברות התעופה הערביות** (בערבית: **الاتحاد العربي للنقل الجوي**; באנגלית: **Arab Air Carriers Organization** או **AACO**) היא ברית חברות תעופה, התאחדות אזורית של חברות תעופה ערביות שהוקמה על ידי הליגה הערבית בשנת 1965 ומרכזה בביירות.  החברות בהתאחדות איננה חובה, אך היא פתוחה בפני כל חברת תעופה שמרכזה באחת מהמדינות החברות בליגה. בשנת 2024 היו 37 חברות תעופה מ־19 מדינות בצפון אפריקה והמזרח התיכון אשר היו חברות בהתאחדות. המדינות הן איחוד האמירויות הערביות, אלג'יריה, בחריין, הרשות הפלסטינית, ירדן, כווית, לבנון, לוב, מאוריטניה, מצרים, מרוקו, סודאן, סוריה, עומאן, עיראק, ערב הסעודית, קטר, תוניסיה ותימן. חברי AACO מציעים ביחד 3,900 טיסות יומיות ל־430 שדות תעופה ב־122 מדינות. 

בשנת 2017 עקב הסכסוכים עם המדינות הסוניות וקטר הוציאו את קטר איירווייז מההתאחדות.

## חברות התעופה
להלן חברות התעופה (שנת ההצטרפות ל־AACO):

### שותפים
* קבוצת התעופה הבין-לאומית (2012)
* מלזיה איירליינס (Oneworld) (2022)
* פגאסוס איירליינס (2022)
* טורקיש איירליינס (סטאר אלייאנס) (2011)

## פעילות ומטרות
[שמאל|ממוזער|250px|ה[סמליל|לוגו הקודם של ההתאחדות]]
מטרותיה של ההתאחדות הן לקדם את שיתוף פעולה בין החברות בה ולשפר את תקני הבטיחות והשירות שלהן. עוד עוסקת ההתאחדות, בין היתר, בשיתוף פעולה עם מערכות ההזמנה והמכירה העולמיות כמו גלילאו ואמדאוס, בשיתוף פעולה בין החברות בנמלי תעופה שונים וברכישה משותפת של דלק. להתאחדות מרכז הכשרה שהוקם בשנת 1996 והשוכן בעמאן, ובנוסף היא מקיימת השתלמויות גם בביירות ובקהיר. יוזמה נוספת של ההתאחדות כללה את הקמתה של ברית חברות תעופה ערביות בשם "ערבסק" (Arabesk Airline Alliance) בשנת 2006. בברית היו חברות תשע חברות תעופה שפעלו בתיאום ובשיתוף פעולה כמקובל בבריתות דומות. המיזם נמשך עד סוף העשור. 

התאחדות חברות התעופה הערביות פועלת בתיאום עם יאט"א והארגון הבינלאומי לתעופה אזרחית של האומות המאוחדות.

## קישורים חיצוניים

* 
* רשימת החברות וקישורים לאתרי הבית שלהן

## הערות שוליים

*
קטגוריה:תעופה אזרחית
קטגוריה:ארגונים בין-לאומיים אזוריים
קטגוריה:הליגה הערבית
ילוסטון (נהר)

הנהר **ילוסטון** הוא יובל של נהר המיזורי הזורם במערב ארצות הברית. אורכו 1,080 ק"מ. הנהר ויובליו מנקזים אגן נרחב, מהרי הרוקי הסמוכים לפארק הלאומי ילוסטון עד הרמות של המישורים הגדולים בדרום מונטנה ובצפון ויומינג.

הנהר נובע במחוז פארק, שבצפון מערב ויומינג, בסמוך לקו פרשת המים של אמריקה החוצה את אמריקה הצפונית מצפון לדרום. הנהר זורם צפונה לתוך הפארק הלאומי ילוסטון ונשפך לאגם ילוסטון. משם הוא נופל דרך מפלי ילוסטון אל הקניון הגדול של ילוסטון. לאחר מכן הוא חוצה את הקניון השחור של ילוסטון ופונה צפונה לתוככי עמק פרדייז שבמונטנה, בין רכס גאלאטין לרכס אבסרוקה. ליד העיר קולומבוס נשפך לנהר נהר הסטילווטר. ליד העיר ליווינגסטון שב הנהר ופונה מזרחה לעבר צפון המישורים הגדולים, לאחר העיר בילינגס.

מזרחית לבילינגס מתאחד הנהר עם הנהר ביגהורן. הנהר המאוחד מתאחד בהמשך עם הנהר טונג (Tongue), בסמוך למיילס סיטי ולאחר מכן הם מתאחדים עם הנהר פאודר (Powder) במזרח מונטנה. הנהר נשפך לאגם סקאקאווה (Sakakawea), מאגר מים ענק המזין את נהר המיזורי.

הנהר נחקר לראשונה ב-1806 על ידי ויליאם קלארק בעת חזרתו ממסעו המפורסם עם מריווד'ר לואיס. פלג של הנהר אף נקרא על שמו.

בעבר שימש ילוסטון נתיב תחבורה ראשי עבור האינדיאנים ילידי היבשת. לאחר מכן, במהלך המאה התשע עשרה השתמשו בו רבות המתיישבים הלבנים. כיום משמש הנהר את תושבי מונטנה להשקאה ולדיג, עקב היותו אחד מבתי הגידול הגדולים ביותר לדגי טרוטה.

## קישורים חיצוניים

* 

קטגוריה:ויומינג: נהרות
קטגוריה:מונטנה: נהרות
קטגוריה:יובלי המיזורי
קטגוריה:יובלי המיסיסיפי
לימפופו

**לימפופו** הוא נהר הזורם במרכז דרום אפריקה. הנהר זורם בכיוון כללי מזרח ונשפך לאוקיינוס ההודי. אורכו של הנהר כ-1,750 קילומטר והוא הנהר השני באורכו באפריקה מבין הנהרות הנשפכים לאוקיינוס ההודי (הארוך ביותר הוא נהר הזמבזי). שטח אגן הניקוז של הלימפופו כ- 415,000 קמ"ר והספיקה הממוצעת כ-174 מ"ק לשנייה.

מסלול הנהר מתווה קשת גדולה - בתחילתו מתפתל הנהר בכיוון צפון מזרח, בהמשך פונה מזרחה ולבסוף זורם לדרום מזרח. לאורך הנהר קיימים מספר אשדות. לאורך כ-640 ק"מ מהווה הלימפופו את הגבול המדיני בין דרום אפריקה ובוצואנה, ובהמשך בין דרום אפריקה לזימבאבווה. הנהר נשפך לאוקיינוס ההודי בתחומי מוזמביק, וחוצה את חלקה הדרומי של המדינה. בסמוך לשפכו נמצאת עיר הנמל שי-שי.

היובל העיקרי של הלימפופו הוא נהר אוליפנטס. יובלים נוספים כוללים את נהר שָשֵה, מֵזִינגוָאנֶה ומוֵונזִי.

## ראו גם
* הפארק הלאומי לימפופו

## קישורים חיצוניים

* 

קטגוריה:מוזמביק: נהרות
קטגוריה:דרום אפריקה: נהרות
קטגוריה:זימבבואה: נהרות
קטגוריה:בוטסואנה: נהרות
קטגוריה:נהרות גבול
קטגוריה:לימפופו (פרובינציה): גאוגרפיה
קטגוריה:הפרובינציה הצפון-מערבית
גיגית

[ממוזער|שמאל|250px|גיגית ו[קרש כביסה מעץ]]
[שמאל|ממוזער|250px|סרטון המציג שחזור כביסה בגיגית פח, ב[מוזיאון פתוח בגרמניה]]
[שמאל|ממוזער|250px|[כביסה בגיגית פלסטיק ליד נהר, בפיליפינים]]
**גִּיגִית** (המכונה גם **פַּיְלָה**) היא קערה גדולה, בעלת תחתית שטוחה ושתי ידיות מצדדיה להרמה ולתליה, עשויה מעץ, פח מגולוון או פלסטיק.

בשנים עברו הייתה הגיגית כלי הכרחי בכל משק בית, להשריית כבסים, לכביסה, לרחיצת ילדים ולשימושים אחרים, לפי הצורך, ובכל גזוזטרת מטבח הייתה תלויה גיגית פח על וו ברזל.

בעונת הקיץ הייתה הגיגית נודדת החוצה, אל רחובות הערים, כבישי הארץ וחופי הרחצה, מלאה חתיכות קרח וביניהן פירות צבר או בקבוקי משקה קל למכירה. במרפסות גדולות או על גגות שטוחים השתמשו בה לגידול פרחים או ירקות, מבשרות האדניות ועציצי הפלסטיק הגדולים, שעוד לא הופיעו בשנים ההן.

בבתים ללא אמבטיה ומקלחת וללא דוד חימום חשמלי או מוסק בתנור עצים, שימשה הגיגית לרחצה במטבח, במים שחוממו בקומקום על הכירה. בימי שמש אפשר היה להעמיד אותה במרפסת או בחצר ולחמם את המים באנרגיה סולארית זולה, לפני היות דוד השמש והקולטים.

במשך השנים פחת הצורך בגיגית, ככל שרבו מכונות הכביסה בבתים ובמכבסות נותנות שירות וככל שחדר רחצה מצויד בדוד חשמלי ובמקרים רבים גם בדוד שמש היה לחלק בלתי נפרד מכל דירת מגורים. קערות פלסטיק בגדלים שונים החליפו את גיגיות הפח ואמבטיות פלסטיות החליפו את אמבטיות הפח לתינוקות. במשך שנים עוד נראו גיגיות פח תלויות במרפסות בתים ישנים, אך גם הן התמעט והלכו, עם חילופי הדיירים.

כינויה המקובל של הגיגית – "פיילה" נגזר מ"פיילי" המוזכר במשנה "היה מביא פיילי של חרס חדשה" (מסכת סוטה, פרק ב משנה ב), וכמו כן הוא מופיע במערכון הידוע של הגשש החיוור על "הקפטריה בטבריה", שם מוריד מטוס מיוחד עם דוד מים צינור גומי (מאלומיניום) אמריקאי ישר אל הצנטרום של הפיילה.

[250px|ממוזער|ימין|[עולה חדש|עולים חדשים מכבסים בגיגיות ודוודים במחנה עולים ליד קיבוץ נען, 1940]]

## קישורים חיצוניים

* , סרטון המדגים כביסה של פעם: הדלקת פרימוס והנחתו תחת הדוד, כביסה בגיגית, קרש כביסה, כחול כביסה, גיהוץ במגהץ פחמים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כביסה
קטגוריה:מכלים
קטגוריה:קערות
אלונגציה (אסטרונומיה)

ממוזער|שמאל|350px|מונחי יסוד באסטרונומיה תצפיתית. בתמונה זו מבט על מסלול כדור הארץ מעל לקוטב הצפוני כך שכוכבי הלכת נעים נגד כיוון השעון. מיקומו של כוכב הלכת הפנימי מימין הוא באלונגיצה מערבית מרבית ויראה ככוכב בוקר, ומשמאל באלונגציה מזרחית מרבית יראה ככוכב ערב. כוכב הלכת החיצוני בעל אלונגציה בזווית ε. גודל האלונגציה מכוכב הלכת החיצוני כלפי כדור הארץ מסומן באות α

**אֵלונגַציה** היא מונח באסטרונומיה המבטא את המרחק הזוויתי שבין השמש לכוכב לכת.

## כוכבי הלכת הפנימיים
עבור צופה מכדור הארץ, כוכב חמה ונוגה הם כוכבי לכת פנימיים, ולכן היטל מסלולם על שמי הלילה שונה בצורה משמעותית מזה של כוכבי הלכת החיצוניים. ההבדל בתנועה של כוכב חמה ונוגה מתבטא בכך שכאשר מסלולם מביא אותם מן הצד המרוחק של השמש (לאחר התקבצות עליונה) לעבר כדור הארץ, זווית האלונגציה שלהם תגדל, מכיוון שהמרחק הזוויתי שלהם מהשמש יגדל. כאשר כוכב חמה ונוגה יתקרבו אל כדור הארץ במידה רבה, זווית האלונגציה שלהם תקטן עד שהם יעברו בין כדור הארץ והשמש (התקבצות תחתונה). מסיבה זו, נהוג לכנות את נוגה ואת כוכב חמה "כוכב ערב" או "כוכב בוקר" בהתאם למיקומם ביחס לשמש. המרחק הזוויתי המרבי אליו כוכב לכת פנימי מסוגל להגיע נקרא "אלונגציה מרבית". עבור "כוכב בוקר" זו היא אלונגציה מערבית מרבית ועבור "כוכב ערב" אלונגציה מזרחית מרבית; זאת משום שבזמנים אלו המרחק הזוויתי של כוכב הלכת מן השמש הוא הגדול ביותר לכיוון מערב או מזרח.

האלונגציה המרבית של כוכב חמה היא של 18–28 מעלות, ושל נוגה 45–47 מעלות. מנעד זה נוצר מכיוון שבהתאם לחוקי קפלר, מסלולי כוכבי הלכת הם אליפטיים ולא מעגליים וכן משום שמסלולם נטוי מעט ביחס למישור המילקה.

## כוכב הלכת החיצוניים
זווית האלונגציה של כוכבי לכת חיצוניים גדלה לאחר הופעתם מאחורי הצד המרוחק של השמש כ"כוכבי בוקר". בגלל תנועתו של כדור הארץ סביב השמש כוכבי הלכת החיצוניים יזרחו מידי בוקר בשעה יותר מוקדמת בדומה לכוכבי השבת אף על פי שתנועתם סביב השמש תגרום להם לנוע מזרחה. זווית האלונגציה תגדל עד שכוכב הלכת יחל בתנועה אחורית, זמן מה לאחר מכן יתרחש ניגוד וזווית האלונגציה תתקרב ל־180° בשלב זה כדור הארץ נמצא בהתקבצות תחתונה ביחס לאותו כוכב לכת. מכיוון שכוכבי הלכת אינם נמצאים על אותו מישור בדיוק מוחלט אלא רק בקירוב, בעת ניגוד, זווית האלונגציה רק תתקרב ל־180°.

## לקריאה נוספת
* יגאל פת-אל – **אסטרונומיה – מדריך להכרת השמים**, הוצאת קוסמוס (1998).

## קישורים חיצוניים

* 

קטגוריה:מידות אסטרונומיות
קטגוריה:אסטרונומיה תצפיתית
קטגוריה:מערכת השמש
המועצה הכלכלית-חברתית של האומות המאוחדות

**המועצה הכלכלית-חברתית של האומות המאוחדות** (באנגלית: **United Nations Economic and Social Council**) היא אחד מששת הארגונים של ארגון האומות המאוחדות. היא לוקחת חלק מרכזי בפעילות האו"ם בתחומי החברה והכלכלה. תפקידה הוא לדון בנושאים הקשורים לתחום הכלכלי-חברתי אך החלטותיה אינן מחייבות את המדינות השונות. במועצה 54 חברות מדינות הנבחרות לקדנציות של שלוש שנים בבחירות בעצרת הכללית של האו"ם.

לפי סעיף 62 למגילת האומות המאוחדות, תפקידה של המועצה הכלכלית-חברתית הוא ליזום ולבצע מחקרים שונים ולהעבירם כהמלצה לאספה הכלכלית של האו"ם, למדינות החברות ולגופים אחרים של האו"ם עוסקים בנושא מסוים. המועצה גם רשאית לחבר טיוטת אמנות ולהגישן לאספה הכללית.

למועצה מספר גופי משנה: תשע ועדות משנה (ביניהן ועדות לסטטיסטיקה, למעמד האישה ולזכויות אדם), חמש ועדות אזוריות (לאירופה, אסיה והאוקיינוס השקט, מערב אסיה, אפריקה, אמריקה הלטינית והקריבים) ומספר גופים מומחים כגון: ועדה לענייני סחר בינלאומי, ועדה לאנרגיה מתחדשת, ועדה להתיישבות אנושית וכו'). כמו כן מפעילה המועצה מספר תוכניות (למשל התוכנית למלחמה בסמים, תוכנית לאיכות הסביבה). המועצה אף הקימה מספר מוסדות כגון הנציב העליון של האו"ם לענייני פליטים וכינוס האו"ם למסחר ופיתוח.

כוחה של המועצה הוא בהקמת מוסדות וגופים שונים בתחומי הכלכלה, החברה, זכויות האדם, הבריאות וכו'. הקמת גופים אלו מקדמת את הטיפול בבעיות בתחומים הללו ומאפשרת את פתרונן או הקלתן באופן ממוקד ונמרץ יותר מאשר טרם הוקם הגוף.

בשנת 2021, ישראל נבחרה לראשונה למועצה.

בינואר 2026 הודיעה ארצות הברית על פרישה מארבעה מתוך חמשת הוועדות האזוריות של המועצה: הוועדות לאפריקה, אמריקה הלטינית והקרביים, אסיה והאוקיינוס השקט ומערב אסיה.

## קישורים חיצוניים

* 
* 

## הערות שוליים

קטגוריה:ארגוני האומות המאוחדות
מועצת הנאמנות של האומות המאוחדות

**מועצת הנאמנות של האומות המאוחדות** היא אחת מששת הארגונים של ארגון האומות המאוחדות. בראשיתה הוקמה המועצה כיורשת של חבר הלאומים ומשטר המנדטים שלו.

המועצה הוקמה כדי לטפל בשטחים שנותרו לאחר מלחמת העולם השנייה במצב כאוטי. אזורים אלו, שנקרעו ממדינות אויב, שהפכו לשטחי מנדט של האו"ם, או שביקשו את חסות האו"ם ביוזמתן, היו מצויים בפיקוח המועצה.

לאחר שפלאו, שטח הנאמנות האחרון, הפכה למדינה עצמאית ב-1 באוקטובר 1994, הוחלט על הפסקת עבודת המועצה מה-1 בנובמבר של אותה שנה.

היסטורית טיפלה המועצה ב-11 שטחי חסות: 7 באפריקה ו-4 באוקיאניה. 10 מתוכם היו שטחי מנדט של חבר הלאומים, ורק שטח חסות אחד - סומלילנד האיטלקית (וזאת למרות המטרה היומרנית לטפל ב"שטחים" שנותרו לאחר מלחמת העולם).

## עתיד המועצה
המועצה מהווה אחד הארגונים הבסיסיים ביותר של ארגון האומות המאוחדות. ככזו, קיפאונה מזה כמעט שלושים שנים, יוצר תמהון ומעלה ספקות לגבי הצורך בהמשך קיומה. למועצה נשיא (צרפתי) וסגן נשיא (בריטי) המשתתפים מעת לעת בדיונים שונים של האו"ם כנשיאי ארגונים בסיסיים.

בשנים האחרונות הועלו הצעות להקנות תפקיד חדש למועצה ולהשיב אליה את המעש - להטיל עליה את האחריות לטריטוריות שמטבען אין עליהן ריבונות או שהריבונות עליהן מוטלת בספק, דוגמת הים, הירח, ביר טוויל, החלל ויבשת אנטארקטיקה.

## קישורים חיצוניים

* 
* 

קטגוריה:ארגוני האומות המאוחדות
מחנה פליטים

[שמאל|ממוזער|250px|מחנה פליטים ב[גינאה עבור פליטים מסיירה לאון]]
[שמאל|ממוזער|250px|מחנה עבור פליטי רצח העם ב[רואנדה הנמצא ברפובליקה הדמוקרטית של קונגו]]
**מחנה פליטים** הוא מחנה זמני שנבנה על ידי ממשלות, האו"ם, ארגונים בינלאומיים כמו הצלב האדום או ארגונים לא ממשלתיים ומטרתו לשכן פליטים. מחנה פליטים יכול להכיל מאות אלפים ואף מיליוני אנשים. כיוון שמחנות פליטים מוקמים, בדרך כלל, באופן מאולתר במצבים בהם נמנע מן הפליטים לחזור לבתיהם ומתוכננים לספק רק את הצרכים הפיזיולוגים הבסיסיים, הם חשופים יותר להיווצרות משברים הומניטריים. חלק מהמחנות סובלים מתנאי הגיינה וסניטציה נחותים, וחלקם, כגון עין אלחלוה בלבנון, מתפקדים כמחנות זמניים אך קיימים עשרות שנים, דבר היוצר השלכות חמורות על זכויות האדם של שוכניהם.

הפליטים עלולים להישאר במחנה, ולקבל מזון לשעת חירום ועזרה רפואית, עד שחזרתם לביתם בטוחה. במקרים מסוימים, גם לאחר מספר שנים, חזרתם עדיין בעייתית והם נשלחים למדינות עולם שלישי, רחוק מהגבול אותו חצו.

במחנות פליטים נמצאים פעמים רבות מקומות מגורים, כמו אוהלים או מבנים ארעיים אחרים, אמצעים להיגיינה אישית (מקלחות ובתי שימוש), אספקה רפואית וציוד תקשורת (לדוגמה מכשיר רדיו).

## מכסות פליטים ומקלט מדיני
17 מדינות (אוסטרליה, בנין, ברזיל, בורקינה פאסו, קנדה, צ'ילה, דנמרק, פינלנד, איסלנד, אירלנד, מקסיקו, הולנד, ניו זילנד, נורווגיה, שוודיה, בריטניה וארצות הברית) מכניסות לשעריהן, באופן קבוע מכסה של פליטים מהמחנות. מחנות פליטים משכנים בדרך כלל אנשים שברחו עקב מלחמה, ובאמת בשנים האחרונות רוב מכסות הפליטים מולאו באנשים מאיראן, אפגניסטן, עיראק, לוב, סומליה, סודאן ויוגוסלביה שסבלו ממלחמות ומהפכות.

ישראל נתנה מקלט לפליטים מספר פעמים בתולדותיה. לדוגמה, קליטת פליטי וייטנאם בישראל: בשנת 1977, זמן קצר אחרי שנבחר לתפקיד ראש הממשלה, נתן מנחם בגין מקלט מדיני ואזרחות ל-179 פליטים שברחו מווייטנאם בסירות ונסחפו לחוף הפיליפינים, שם לא הותר להם לנחות. 

במאי 2000, לאחר נסיגת צה"ל מלבנון, נתנה ישראל מקלט מדיני לחיילי צד"ל אשר חששו מטבח שיעשה בהם על ידי החזבאללה ותומכיהם. בשנת 2006 הסתננו לשטח מדינת ישראל 712 פליטים מחבל דארפור בסודאן, הסובל מרצח עם. כיוון שסודאן הנה מדינה עוינת, לא ניתן היה להעניק להם מעמד של פליטים, ונקבעה להם חלופת מעצר, על-פי רוב שהייה ועבודה בקיבוצים או בבתי-מלון. חלקם נכלאו במתקני השב"ס.
לפי נתוני משרד הפנים בין השנים 2006–2011 הסתננו למדינת ישראל כ-30,000 פליטים מאפריקה, דרך הגבול הפרוץ עם מצרים.

## מחנות פליטים מפורסמים
* מחנות הפליטים בפרובינציית טינדוף, אלג'יריה
* מחנה הפליטים בודובורם בגאנה - מאכלס כ-40,000 ליברים
* מחנות במזרח צ'אד - מאכלסים כ-250,000 מפליטי דארפור.
* מחנה עין אל-חילווה בדרום לבנון.
* מחנות הפליטים סברה, שתילה, בורג' אלבראג'נה ושכונת אלפאכהאני שבמערב ביירות
* מחנה הפליטים ג'בליה מצפון לעזה.

## ראו גם
* פליט
* מקלט מדיני
* נציבות האו"ם לפליטים
* מחנות הפליטים הפלסטינים

## קישורים חיצוניים

* מסמך של מרכז המחקר והמידע של הכנסת על פליטי דארפור בישראל.
* 

*
ג'ון ד. רוקפלר, הבן

**ג'ון דייוויסון רוקפלר, הבן** (באנגלית: **John Davison Rockefeller, Jr**; 29 בינואר 1874 - 11 במאי 1960) היה פילנתרופ ידוע, ובן למשפחת רוקפלר הידועה. הוא היה ילדו החמישי ובנו היחיד של המיליארדר והתעשיין ג'ון ד. רוקפלר ואב לחמישה, ביניהם סגן נשיא ארצות הברית ומושל ניו יורק, נלסון רוקפלר. בביוגרפיות, הוא נודע כג'ון רוקפלר "הבן", כדי להבדילו מאביו שנודע כג'ון רוקפלר "האב".

## ביוגרפיה
רוקפלר נולד בקליבלנד, אוהיו. הוא היה בנו של ג'ון ד. רוקפלר, אחד האנשים העשירים בזמנו. הוא למד באוניברסיטת בראון, וזמן קצר לאחר מכן הצטרף לעסקיו של אביו. בזמן השפל הגדול הוא בנה את מרכז רוקפלר, צעד שנעשה כדי להופכו לבעל המשרדים הגדול ביותר בניו יורק.

רוקפלר היה איש עסקים, אך הוא נודע בשל היותו נדבן. עם שאר חברי משפחתו הוא ייסד את קרן רוקפלר ואת אוניברסיטת רוקפלר ותרם למספר רב של מטרות בארצות הברית והעולם כולו מעל 537 מיליון דולר. רוקפלר התעניין מאוד בהגנת הסביבה. הוא רכש אדמות רבות ומסר אותן לרשות הגנים הלאומיים של ארצות הברית.

רוקפלר הבן תרם לשיקום מבנים היסטוריים בצרפת, מימן את החפירות בלוקסור, ונידב סכום עבור חפירות בתל מגידו שהחלו בשנת 1925. בשנת 1927 הוא תרם שני מיליון דולר לשם הקמתו של מוזיאון לעתיקות ארץ-ישראל ומקום מושב למחלקת העתיקות המנדטורית. מוזיאון רוקפלר הוקם בירושלים בעלות של מיליון דולר, ואילו המיליון השני הופקד בבנק ומפירותיו הופעלה מחלקת העתיקות של ממשלת המנדט הבריטי.

## קישורים חיצוניים

* ״ארוחה בשחקים״ - פרק על רוקפלר בהסכת ״עושים מינהר״
* 
* 
* 

קטגוריה:אמריקאים ילידי אוהיו
קטגוריה:קליבלנד: אישים
קטגוריה:אנשי עסקים אמריקאים
קטגוריה:בוגרי אוניברסיטת בראון
קטגוריה:נדבנים אמריקאים
קטגוריה:מיליארדרים אמריקאים
קטגוריה:מעוטרי אות לגיון הכבוד
קטגוריה:זוכי פרסי האקדמיה הלאומית למדעים של ארצות הברית
ג'ון
קטגוריה:בפטיסטים
קטגוריה:אמריקאים שנולדו ב-1874
קטגוריה:אמריקאים שנפטרו ב-1960
התובע הכללי של ארצות הברית

**התובע הכללי של ארצות הברית** (באנגלית: **United States Attorney General**) הוא ראש מחלקת המשפטים של ארצות הברית, ואחראי אכיפת החוק הראשי מטעם הממשל הפדרלי של ארצות הברית. התובע הכללי נחשב לעורך הדין הראשי של הממשלה. הוא מכהן בקבינט הנשיאותי, אך הוא חבר הקבינט היחיד שלא מחזיק בתואר "מזכיר".

התובע הכללי ממונה לתפקידו על ידי הנשיא, והמינוי צריך לקבל אישור מהסנאט. הנשיא יכול לפטר את התובע הכללי מתפקידו בכל עת; ניתן לכפות על התובע הכללי לעבור שימוע הדחה (Impeachment) בבית הנבחרים ובסנאט בעוון "בגידה, שוחד, עבירות ופשעים חמורים אחרים".

משרת התובע הכללי נוצרה על ידי הקונגרס ב-1789. חובותיו המקוריות היו "לתבוע ולנהל את כל התביעות בבית המשפט העליון הנוגעות לארצות הברית, ולתת את עצתו ודעתו בשאלות של חוק כאשר הוא נדרש לעשות כן על ידי נשיא ארצות הברית, או כאשר הוא נדרש לעשות כן על ידי אחד מראשי המחלקות האחרים". רק ב-1870 הוקמה מחלקת המשפטים על מנת לסייע לתובע הכללי במילוי חובותיו.

התובע הכללי מופיע בעצמו בפני בית המשפט העליון במקרים בעלי חשיבות רבה. בנסיבות מסוימות פרקליט המדינה של ארצות הברית מופיע בפני בית המשפט על מנת לייצג את הממשלה. התובע הכללי נמצא במקום השביעי ברשימת ממלאי המקום של הנשיא לפי התיקון ה-25.

התובעת הכללית ה-87 והנוכחית של ארצות הברית היא פאם בונדי, המכהנת מטעם המפלגה הרפובליקנית תחת הנשיא דונלד טראמפ.

## רשימת התובעים הכלליים

## קישורים חיצוניים

* 
* ביוגרפיות של התובעים הכלליים באתר מחלקת המשפטים

## הערות שוליים

*
קטגוריה:ארצות הברית: חוק ומשפט
קטגוריה:חברי הקבינט של ארצות הברית
רודולף לומן

**רודולף לומן** (בהולנדית: **Rudolf Loman**; 14 באוקטובר 1861, אמסטרדם – 4 בנובמבר 1932, אמסטרדם) היה שחמטאי יהודי-הולנדי.

לומן חי בלונדון מספר שנים, שם שיחק שחמט נגד אנגלים עשירים, בדומה לתלמידו ההולנדי ז'אק דוידסון, הגם שהיה לו מקצוע נוסף, נגן עוגב. לומן חזר להולנד, שם זכה באליפות הולנד השנייה לשחמט, בשנת 1912, בעיר דלפט.

לומן זכה לפני כן במספר אליפויות הולנד בלתי רשמיות, בשנים 1888, 1890, 1891, חלק מקום ראשון בשנת 1893, ניצח בשנת 1894 ו-1897.

לומן סיים בתיקו דו-קרב עם פאול לאונהרדט +4 -4 =2 (+ ניצחונות – הפסדים = תוצאות תיקו), הפסיד ליאן אסר +0 -3 =1 בשנת 1913 (פלייאוף של אליפות הולנד השלישית) והפסיד לאדגר קול +1 -2 =2 בלונדון, בשנת 1922.

באליפות הולנד בשנת 1926 הגיע לומן למקום השני, אחרי מקס אויבה, מנצח התחרות.

סיום משחק בין עמנואל לסקר בלבן מול לומן, לונדון 1910.

הלבן נראה זכוי לאור הכתרתו הצפויה של הרגלי ב-ח7. לומן ניסה את מזלו ושיחק 1...צג3+ וכאן טעה לסקר ושיחק 2. מז4 (כנראה ללא מחשבה יתרה, כי מו2 ומתקדם לכוון הצריח השחור זוכה ללא קושי). 2...צג4+ 3. מז5 צח4! 4. מ:ח4 ז5+ 5. מ:ז5 מז7 ועוצר את הרגלי הלבן. שחור זכה במשחק לבסוף. לא קל לראות בעמדת הפתיחה את המסע הזוכה ז5+.

## קישורים חיצוניים

## הערות שוליים

קטגוריה:שחמטאים יהודים הולנדים
קטגוריה:ילידי 1861
קטגוריה:הולנדים שנפטרו ב-1932
נמל התעופה הבין-לאומי רוברטס

**נמל התעופה הבין-לאומי רוברטס** (באנגלית: **Roberts International Airport**) הוא נמל תעופה הממוקם ב"רוברטספילד" (Robertsfield) במרחק של 53 קילומטר ממונרוביה, עיר הבירה של ליבריה. נמל התעופה נקרא על שמו של נשיא ליבריה הראשון ג'וזף ג'נקינס רוברטס.

## היסטוריה
בשנת 1942 חתמה ליבריה על חוזה הגנה עם ארצות הברית. דבר אשר גרם לתנופת בנייה אסטרטגית. נמל התעופה "רוברטספילד" נבנה עם מסלול המראה ארוכים מספיק כדי שמפציצי B-47 יוכלו לנחות עליהם כדי לתדלק, דבר שהעניק לליבריה במשך שנים רבות את התואר "בעלת מסלול־ההמראה הארוך ביותר באפריקה". 

נמל התעופה שימש בעבר כגיבוי למסלול נחיתה במקרה חירום של מעבורות חלל של נאס"א (למקרה שנמל התעופה בגמביה לא זמין).

## חברות תעופה ויעדים
* אפריקה וורלד איירליינס  - טסה לאקרה.
* Med-View איירליינס - חברת תעופה ניגרית - טסה לאקרה ופריטאון.
* KLM - טסה לאסמטרדם ולפריטאון.
* אריק אייר - אקרה, לאגוס.
* בראסלס איירליינס - חברת תעופה בלגית - טסה לבריסל, ופריטאון.
* קניה איירווייז - חברת תעופה קנייתית - טסה לאקרה, ולניירובי.
* אייר אייבורי קוסט - חברת הדגל של חוף השנהב - טסה לאביג'אן.
* רויאל אייר מרוק - טסה לפריטאון ולקזבלנקה.

## קישורים חיצוניים
* 

* מידע על שדה התעופה באתר GlobalSecurity

## הערות שוליים

קטגוריה:מונרוביה
רוברטס, נמל התעופה הבינלאומי
רוברטס, נמל התעופה הבינלאומי
קטגוריה:ליבריה: תחבורה
יוהאן הרמן באואר

**יוהאן הרמן באואר** (בגרמנית: **Johann Hermann Bauer**; 30 ביוני 1861, פראג – 5 באפריל 1891, גוריציה), שחמטאי אוסטרי.

## קריירה
באואר זכה בתואר אמן בשנת 1887. בשנת 1889 חלק מקום 5-7 בתחרות  והתוצאה הטובה ביותר שלו הייתה בתחרות גראץ 1890 כאשר סיים במקום השני אחרי גיולה מקובץ ולפני אלוף העולם עמנואל לסקר וגאורג מרקו. בשנת 1891 כאשר שיחק בתחרות וינה התערערה בריאותו כאשר חלק את ההובלה בתחרות יחד עם אדולף אלבין. זמן קצר לאחר מכן מת ממחלת השחפת בגיל 29.

בשנת 1891 באואר ניצח בדו-קרבות את ברנהרד פלייסיג 2-0, את אדולף אלבין 4-0 ואת גאורג מרקו 3-1.

באואר זכור גם עקב משחקו מול  עמנואל לסקר, כאשר  אלוף העולם בשחמט, במשחק מבריק, הקריב צמד רצים וזכה במשחק בתחרות אמסטרדם 1889(באנגלית).

## קישורים חיצוניים

* מידע על באואר

## הערות שוליים

קטגוריה:שחמטאים אוסטרים
קטגוריה:אוסטרים שנפטרו משחפת
קטגוריה:אוסטרים ממוצא צ'כי
קטגוריה:ילידי 1861
קטגוריה:נפטרים ב-1891
גובה (מוזיקה)

בתאוריית המוזיקה **גובה** הוא מונח המציין את התדר היסודי של צליל. הגובה הוא אחת משלוש התכונות הבסיסיות העיקריות של הצליל הנשמע, יחד עם עוצמת הצליל (loudness) וגוון הצליל (timbre).

גובה הצליל הוא תחושה, כלומר תופעה פסיכו-פיזיולוגית הקשורה לגורם פיזי חיצוני. בפועל, את תדר היסוד האמיתי ניתן למצוא על ידי מדידה פיזיקלית. אולם סולם הגבהים הזה עשוי להיקלט באופן שונה באזנינו, בעיקר בגלל צלילים עיליים.
הגובה היחסי של תו של סולם מוזיקלי נקרא "דרגה".

גובה הצליל מושפע מאורך הגל המופק מרעידות באוויר

## גובה יחסי וגובה מוחלט
גובה מוחלט פירושו תדר מדויק (למשל, התדר המוחלט של קולן A (של התו לה) הוא 440 הרץ, וזהו גובה מוחלט).

גובה יחסי פירושו היחס בין התדרים, כלומר המרווחים, במסגרת מונחים סולפג'יים. טרנספוזיציה, או השאה, היא שיטה להתאמת הצלילים, כך שהגובה המוחלט של כל תו "יידחה" כך שיתאים לכלי נגינה מסוים, מנעד מסוים וכדומה, תוך כדי שמירת המרווחים (שהם למעשה הגבהים היחסיים).

## כלים המפיקים גובה מוחלט מול כלים שאינם

רוב האינסטרומנטיים המנגנים את המלודיה של היצירה, מפיקים גובה צליל מוחלט. כלים שאינם כאלה הם למשל בעיקר כלי הקשה כמצילה, תוף, וכדומה. גם דיג'רידו נבל פה וכלים אחרים אינם מפיקים גובה צליל מוחלט.

## ראו גם
*תאוריית המוזיקה - מונחים
*שמיעה אבסולוטית

## קישורים חיצוניים

* 
* 

קטגוריה:מונחים מוזיקליים
קטגוריה:קול
קטגוריה:שמיעה
מידטאון מנהטן

**מידטאון מנהטן** (מרכז העיר של מנהטן, או האזור האמצעי של האי מנהטן, באנגלית: **Midtown Manhattan**) הוא אזור בלב רובע מנהטן בעיר ניו יורק במדינת ניו יורק שבארצות הברית. מכונה בפשטות: "מידטאון".

האזור הוא הגדול מבין שני מרכזי העסקים הראשיים של העיר ניו יורק, ומשכך מהווה למעשה את מרכז העסקים הגדול ביותר בארצות הברית. נמצאים בו אתרים תיירותיים ותרבותיים ידועים כגון מרכז רוקפלר, אזור התיאטראות של ברודוויי וכיכר טיימס. כמו כן נמצא ברובע בניין אמפייר סטייט שהיה הבניין הגבוה בעולם במשך שנים רבות במאה ה-20.

אזור ה"מידטאון" הוא אחד משלושת האזורים העיקריים של האי מנהטן – כאשר דרומית לו נמצא אזור ה"דאונטאון" (Downtown – העיר התחתית) וצפונית לו נמצא אזור ה"אפטאון" (העיר העליונה – Uptown) – מנהטן עילית.

## גבולות האזור
הגבול הדרומי של אזור המידטאון אינו ברור והאפשרויות הן רחוב 14 או רחוב 23 או רחוב 34. גבולו הצפוני הוא רחוב 59 (במרכז האי). במערב גובל בנהר ההדסון ובמזרח באיסט ריבר. לב האזור נחשב לאזור שבין הרחובות 31 ו-59, ובין השדרה השלישית והשדרה התשיעית, כאשר הרחובות הראשיים החוצים את האזור הם רחוב 42, ברודוויי והשדרה החמישית.

## מרכז העסקים הראשי ומרכז תיירות ראשי
אזור המידטאון נחשב לאזור המע"ר של ניו יורק. באזור נמצא הריכוז הגבוה ביותר של גורדי שחקים בעיר, ועובדים בו למעלה מ-700,000 עובדים. באזור מרכזי חנויות ותיירות ואתרים תיירותיים רבים. כמו כן מהווה האזור מרכז תקשורת ובאזור שדרת מדיסון גם מרכז של תעשיית הפרסום. המידטאון מהווה את מרכז הפיננסים והבנקאות השני בחשיבותו בארצות הברית (אחרי אזור וול סטריט שנמצא במנהטן התחתית). אזור ברודוויי מהווה את מרכז התיאטראות של העיר ניו יורק, ואחד ממרכזי התיאטראות החשובים והגדולים בעולם.

## קו הרקיע
[מרכז|ממוזער|1000px|תמונה פנורמית חלקית של קו הרקיע של מנהטן. מבט מראש בניין GE בכיכר רוקפלר שב[מרכז רוקפלר]]
[מרכז|ממוזער|1000px|מראה מידטאון מנהטן בלילה, כפי שנראה מ[ניו ג'רזי]]

## שכונות

[ממוזער|[מרכז רוקפלר]]
[ממוזער|250px|שמאל|[מלון וולדורף-אסטוריה]]
[שמאל|ממוזער|תחנת [הרכבת התחתית של ניו יורק בכיכר קולומבוס.]]
[ממוזער|גורדי שחקים לאורך [השדרה השישית.]]
באזור המידטאון נמצאות השכונות מטבח הגיהנום, צ'לסי בחלק המערבי (ה"וסט סייד" – "West Side"), גבעת מריי, קיפס ביי, טרטל ביי וגרמרסי בצד המזרחי (ה"איסט סייד" – "East Side").

## אתרים בעלי חשיבות
באזור המידטאון, אתרים רבים בעלי חשיבות תרבותית כגון המוזיאון לאמנות מודרנית (המומה), הספרייה הציבורית של ניו יורק, אולם קרנגי, המדיסון סקוור גארדן וכיכר טיימס; אתרים בעלי חשיבות דתית כגון קתדרלת פטריק הקדוש; האתרים בעלי החשיבות התחבורתית גרנד סנטרל ותחנת פן; וכן גורדי שחקים רבים כגון: בניין קרייזלר, מגדל טראמפ העולמי, בניין ליפסטיק, ופארקים ציבוריים כגון פארק בריאנט.

כמו כן נמצא באזור מטה האומות המאוחדות.

באזור נמצאים חנויות הדגל של ברגדורף גודמן, סאקס השדרה החמישית, בלומינגדיילס, האחים ברוקס, מייסיס, נט שרמן, פול סטיוארט, וטיפאני.

## קישורים חיצוניים

* תמונות השכונה

קטגוריה:מנהטן: שכונות
קטגוריה:אזורי עסקים
קטגוריה:ניו יורק: כלכלה
מק'קוי טיינר

**מק'קוי טיינר** (באנגלית: **McCoy Tyner**; 11 בדצמבר 1938 – 6 במרץ 2020) היה פסנתרן ג'אז אמריקאי, אשר התפרסם בעבודותיו עם הרביעייה של הסקסופוניסט ג'ון קולטריין. במהלך שש שנותיו עם קולטריין הקליט גם אלבומי סולו, ולאחר פרישתו המשיך להקליט הן אלבומי סולו, והן אלבומים כמוביל. טיינר נחשב לאחד מפסנתרני הג'אז החופשי הראשונים, וסגנונו משפיע על רבים מהפסנתרנים החדשניים.

## ילדות וקריירה מוקדמת
טיינר נולד בפילדלפיה כאח הבכור מבין שלושה. אמו לחצה עליו שילמד לנגן בפסנתר עד שבגיל 13 החל לנגן, ובגיל 15 המוזיקה הייתה המוקד המרכזי של חייו. טיינר הושפע בין היתר מהפסנתרן השכן לו, יליד פילדלפיה אף הוא, באד פאוול.

ההתנסות הראשונה של טיינר בהרכב מקצועי הייתה תחת הובלתו של הסקסופוניסט בני גולסון, בג'אזטט המפורסם שלו. לקראת סוף שנת 1960 עבר לנגן עם קולטריין. קולטריין כבר הכיר את עבודותיו של הפסנתרן קודם לכן, הוא אף הקליט קטע שטיינר הלחין עוד ב-1958.

טיינר השתתף בהקלטות החשובות של ההרכב, כולל בהקלטת האלבום My Favorite Things הנודע. הרביעייה, שהורכבה מקולטריין, טיינר, ג'ימי גאריסון בקונטרבס, ואלווין ג'ונס בתופים, נחשבת לאחד ההרכבים שעיצבו את הג'אז, ויצרו את הג'אז החופשי. בין השנים 1961–1965 הרביעייה הופיעה כמעט ללא הפסקה והקליטה אלבומים רבים, כולל קלסיקות כגון A Love Supreme.

במהלך הקלטותיו עם קולטריין הקליט גם אלבומי סולו בחברת ההקלטות Impulse! וכן כמלווה בהקלטות של בלו נוט. דווקא מהאלבומים שלו כאמן סולו ניתן ללמוד על יכולתו להלחין, ועל הטכניקות שפיתח לנגינת ג'אז מודרני בפסנתר. אמנם בערכן המוזיקלי לא משווים את ההקלטות הללו, לאלו שהקליט יחד עם הרביעייה של קולטריין, אך הן עוזרות לניתוחים היסטוריים ומוזיקולוגים.

## אחרי קולטריין
לאחר שעזב את הרביעייה של קולטריין, בין השנים 1967–1970 הקליט כאמן סולו בעיקר בחברת בלו נוט, וסגנונו הושפע מאוד מהפוסט-בופ. במשך שנות השבעים הוא הקליט הקלטות שונות, לאו דווקא בסגנון הג'אז החופשי, ויצר דיסקוגרפיה עשירה, אשר זכתה לביקורות חיוביות. טיינר החל להכניס השפעות אפריקאיות ואסייתיות לנגינתו אף שילב נגינה בכלים שונים, כולל צ'מבלו וקוטו. בעשורים האחרונים לחייו טיינר התמקד בהובלת שלישיות, לרוב של פסנתר, בס ותופים.

נפטר ב-6 במרץ 2020.

## קישורים חיצוניים

* 

* 
* 

## הערות שוליים

קטגוריה:מנצחים אמריקאים
קטגוריה:אמני קולומביה רקורדס
קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:זוכי פרס גראמי
קטגוריה:אמריקאים שנולדו ב-1938
קטגוריה:אמריקאים שנפטרו ב-2020
אוטו בוק

**אוטו בוק** (Otto Bock) היא חברה גרמנית המייצרת כיסאות גלגלים, אביזרי שיקום ותותבות.

החברה נוסדה בשנת 1919 ונקראת ע"ש מייסדה Otto Bock, בתגובה למספר הפצועים הרב במלחמת העולם הראשונה.

חברת אוטו בוק אחראית למספר חידושים שהפכו לתקנים בתחום התותבות, ביניהם חיבור הפירמידה (חיבור מתכוונן ברמה גבוהה מאוד לחלקי תותבות) וה-C-Leg, ברך ממוחשבת המתאימה את עצמה למטופל על-פי דפוסי ההליכה שלו.

חברת אוטו בוק מיוצגת בישראל על ידי חברת אלדן

## קישורים חיצוניים

* 

[ימין|ממוזער|250px|[חיילת אמריקאית שנפצעה במלחמת עיראק, ועל גדם רגלה הימנית C-Leg]]

קטגוריה:חברות גרמניות
הבנק המרכזי של ליבריה

**הבנק המכרזי של ליבריה** (CBL) הוא הסמכות המוניטרית העליונה והבנק המרכזי של ליבריה. הנגיד הנוכחי שלו הוא J Mills Jones. משרדי הבנק ממוקמים במונרוביה, בירת ליבריה.

לפני שנת 2000, "הבנק המרכזי של ליבריה" היה הבנק הלאומי של ליבריה. בשנת 1999 נוסד הבנק בעקבות חוק שהעביר בית המחוקקים הליברי, אך רק בשנת 2000 החל הבנק את פעילותו. הנגיד הראשון של הבנק היה אליאס סליבי (Elias Saleeby).

## ראו גם
* דולר ליברי
* כלכלת ליבריה

## קישורים חיצוניים
* 

ליבריה
קטגוריה:ליבריה: כלכלה
ברנהרד פלייסיג

**ברנהרד פלייסיג** (בגרמנית: **Bernhard (Bernát) Fleissig**; 1853, הונגריה – 7 במרץ 1931, וינה) היה שחמטאי יהודי-הונגרי-אוסטרי.

## ביוגרפיה

פלייסיג הגיע למקום ה-18 בתחרות וינה 1882 (ניצחו: וילהלם שטייניץ ושמעון אברמוביץ וינוור) http://xoomer.alice.it/cserica/scacchi/storiascacchi/tornei/1851-99/1882wien.htm.להלן ניצחונו בתחרות זו על יוהנס צוקרטורט http://www.chessgames.com/perl/chessgame?gid=1001605, על מיכאל צ'יגורין http://www.chessgames.com/perl/chessgame?gid=1001550, על הנרי בירד
http://www.chessgames.com/perl/chessgame?gid=1001540 ועל שמעון אברמוביץ וינוור
http://www.chessgames.com/perl/chessgame?gid=1001664.

כמו כן הגיע למקום השני, אחרי וינסנז חרובי, בתחרות נוספת שהתקיימה בווינה באותה שנה. בתחרות וינה 1890 חלק מקום 2–3 עם יוהאן הרמן באואר אך הפסיד לו במשחקי פלייאוף 2-0. בתחרות עצמה ניצח מקס וייס http://xoomer.alice.it/cserica/scacchi/storiascacchi/tornei/1851-99/1890vienna.htm. להלן ניצחונו בתחרות זו על יוהאן הרמן באואר
http://www.chessgames.com/perl/chessgame?gid=1026371, על גאורג מרקו
http://www.chessgames.com/perl/chessgame?gid=1228356 ועל ברטולד אינגליש
http://www.chessgames.com/perl/chessgame?gid=1330630.

שמו מוזכר בהסתעפות פלייסיג של הפתיחה הסקוטית (1. ה4 ה5 2. פו3 פג6 3. ד4 ה:ד4 4. פ:ד4 רג5 5. רה3 מהו6 6. ג3 פזה7 7. פג2).

פלייסיג הוא אחיו הצעיר של מקס פלייסיג.

## קישורים חיצוניים

קטגוריה:שחמטאים יהודים הונגרים
קטגוריה:שחמטאים יהודים אוסטרים
קטגוריה:הונגרים שנולדו ב-1853
קטגוריה:אוסטרים שנולדו ב-1853
קטגוריה:נפטרים ב-1931